Številka: 0072-3/2022-DI/21

Datum: 10. 11. 2022

**Izvajalcem:**

* **splošnih ambulant**
* **otroških in šolskih dispanzerjev**
* **dispanzerjev za ženske**
* **zobozdravstvene dejavnosti za odrasle, mladino in študente**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 17/22: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev je Zakon o nujnih ukrepih za zagotovitev stabilnosti zdravstvenega sistema, Uredba o določitvi višine dodatka za povečan obseg dela za posebne obremenitve in obsega dodatnega zdravstvenega kadra ter Uredba o določitvi višine dodatka za posebne pogoje dela na območjih občin z nižjo razvitostjo.

V okrožnici je zajeta naslednja vsebina:

[1. Navodilo za posredovanje računov za izplačilo dodatkov za povečan obseg dela za posebne obremenitve in za zaposlitev dodatnega zdravstvenega kadra - 16. člen Zakona o nujnih ukrepih za zagotovitev stabilnosti zdravstvenega sistema (ZNUZSZS)](#_Toc118967341)

S spoštovanjem.

|  |  |
| --- | --- |
| Pripravili:  Nataša Hočevar, vodja oddelka II  Kornelija Krašovc, vodja oddelka I  Alma Crnkić, vodja oddelka II  Andreja Mavčič, svetovalec področja | Sladjana Jelisavčić,  vodja – direktorica področja I  Po pooblastilu:  Marjeta Trček  vodja oddelka I |

Priloge:

* Priloga 1: Vzorec računa za obračun dodatka za povečan obseg dela za posebne obremenitve
* Priloga 2: Vzorec računa za dodatek za zaposlitev dodatnega zdravstvenega kadra

1. **Navodilo za posredovanje računov za izplačilo dodatkov za povečan obseg dela za posebne obremenitve in za zaposlitev dodatnega zdravstvenega kadra - 16. člen Zakona o nujnih ukrepih za zagotovitev stabilnosti zdravstvenega sistema (ZNUZSZS)**

*Vsem izvajalcem splošnih ambulant, otroških in šolskih dispanzerjev, dispanzerjev za ženske ter zobozdravstvene dejavnosti za odrasle, mladino in študente*

**Povzetek vsebine**

Dne 25. 7. 2022 je bil v Uradnem listu RS, št. 100/2022 objavljen Zakon o nujnih ukrepih za zagotovitev stabilnosti zdravstvenega sistema (v nadaljevanju: ZNUZSZS). Na podlagi tretjega odstavka 16. člena ZNUZSZS je Vlada RS izdala Uredbo o določitvi višine dodatka za povečan obseg dela za posebne obremenitve in obsega dodatnega zdravstvenega kadra ter Uredbo o določitvi višine dodatka za posebne pogoje dela na območjih občin z nižjo razvitostjo (Uradni list RS, št. 132/2022).

Skladno z Uredbo o določitvi višine dodatka za povečan obseg dela za posebne obremenitve in obsega dodatnega zdravstvenega kadra (v nadaljevanju: Uredba) **se računi za izplačilo iz prve alineje 1. člena (dodatek za povečan obseg dela za posebne obremenitve) posredujejo ZZZS, ki bo v teh primerih nastopal kot agent države, računi iz druge alineje 1. člena (dodatek za zaposlitev dodatnega zdravstvenega kadra) pa Ministrstvu za zdravje (v nadaljevanju: MZ).**

Pri tem je potrebno opozoriti na prehodno določbo te Uredbe iz katere izhaja, da se ne glede na predhodno navedeno, računi **za mesec september in oktober 2022**, **za izplačilo dodatka za povečan obseg dela za posebne obremenitve in dodatka za zaposlitev dodatnega zdravstvenega kadra posredujejo ZZZS** do 10. novembra 2022, pri čemer morajo biti podatki prikazani **ločeno za vsak mesec (zahtevki, prejeti po 10. novembru bodo vključeni v naslednji zbirni zahtevek za MZ)**.

Ob posredovanju računa ZZZS izvajalci MZ pošljejo poročilo, skladno z 8. členom Uredbe.

Za izplačilo dodatkov iz 16. člena ZNUZSZS so finančna sredstva zagotovljena v proračunu Republike Slovenije.

ZZZS bo izvedel povračilo stroškov izvajalcu po prejemu sredstev proračuna Republike Slovenije skladno s tretjim odstavkom 5. člena Uredbe.

Navedeni ukrepi skladno z določbami ZNUZSZS veljajo do 31. 12. 2023.

**Način in roki za vlaganja računov**

Skladno s 1. odstavkom 5. člena Uredbe izvajalec najpozneje do 10. v mesecu za pretekli mesec posreduje račun za izplačilo dodatka iz prve alineje 1. člena te Uredbe ZZZS prek UJP-net v elektronski obliki. Račun, ki ni bil posredovan ZZZS do 10. v mesecu, se vključi v naslednji zahtevek MZ.

Izvajalec lahko uveljavlja račun za izplačilo sredstev za dodatek iz prejšnjega odstavka za posamezen mesec ali za več mesecev hkrati, pri čemer morajo biti podatki na računu navedeni po mesecih. Ob tem opozarjamo, da morajo biti računi izstavljeni za isto obdobje, kot je bilo posredovano poročilo na MZ.

Ne glede na predhodno navedeno izvajalec zadnji račun posreduje ZZZS v šestih mesecih po prenehanju veljavnosti pravne podlage, na podlagi katere je zagotovljeno financiranje zahtevkov. Računi, posredovani po tem roku, niso predmet plačila.

**Navodilo za obračun**

Izvajalec mora račun za izplačilo dodatka za povečan obseg dela za posebne obremenitve in račun za dodatek za zaposlitev dodatnega zdravstvenega kadra poslati izključno **v obliki eRačuna preko Uprave Republike Slovenije za javna plačila (UJP) in ne preko Zavodove aplikacije Izdatki.**

Pri izdaji računa in obračunu zdravstvenih storitev je treba upoštevati:

1. pravila standarda eSLOG 2.0. Primer pravilno izstavljenega računa za izplačilo dodatka za povečan obseg dela za posebne obremenitve in računa za dodatek za zaposlitev dodatnega zdravstvenega kadra se nahajata v Prilogah 1 in 2 te Okrožnice.
2. Obračun se izvede na dejavnosti **701 824** »Povračilo proračun RS« za naslednji storitvi:

* **E0837** »Dodatek za posebne obremenitve«
* **E0838** »Dodatek za zaposlitev dodatnega zdravstvenega kadra«.

V primeru ugotovljenih napak izvajalec pošlje dobropis v obliki eRačuna.

Kontaktne osebe za vsebinska vprašanja:

Nataša Hočevar (natasa.hocevar@zzzs.si; 07/49-02-438)

Kornelija Krašovc (kornelija.krasovc@zzzs.si; 02/29-09-380)

Alma Crnkić (alma.crnkic@zzzs.si; 04/23-70-414)

Andreja Mavčič (andreja.mavcic@zzzs.si; 01/30-77-501)